**The Stanley Brothers**, med brødrene Carter og Ralph Stanley fra Virginia, USA, utgjorde kjernen i en av de første bluegrassgruppene. Den bestod av brødrene, samt støttespillerne (som regel tre) i The Clinch Mountain Boys. Gruppen ble stiftet i november 1946. Med forskjellige støttespillere og med korte avbrudd fortsatte gruppen til Carter Stanley døde i 1966. Broren Ralph fortsatte som musiker og ledet støttegruppen like til sin egen død i 2016. I 2000 ble han medlem av Grand Ole Opry. 

Fra Clinch Mountain, hvor Stanley-brødrene vokste opp. Motorveien er av nyere dato.
Ralph Stanley (1926–2016), her med sønnen Ralph II i 2008. Ralph overlevde sin bror Carter med 50 år og spilte til 2016, like før sin død. Til hans mange medspillere hører sønnen Ralph II og sønnesønnen Nathan, samt Ricky Skaggs og Patty Loveless.

En liten forhistorie
--------------------

Carter (1925-66) og Ralph Stanley (1926-2016) var de eneste av en stor søsken- og halvsøskenflokk som skulle utmerke seg som musikere. Brødrene vokste opp med sanger som ble sunget av faren, som "Man of Constant Sorrow" og "Pretty Polly" – begge skulle tilhøre brødrenes repertoar livet ut (og Ralph Stanley fikk et langt liv). Også musikk fra baptistmeningheten hørte til deres barnelærdom. Gjennom radioen, som fikk masseutbredelse på denne tiden, nådde også musikken til f.eks. Monroe Brothers (Charlie og Bill Monroe), J.E.Mainers Mountaineers, The Carter Family og musikerne i Grand Ole Opry deres ører (Opry ble grunnlagt i 1926, det året Ralph ble født). Størst betydning for deres musikalske utvikling fikk Bill Monroe, som fra 1939 var medlem av Opry og spilte med The Blue Grass Boys.
  
       Carter og Ralph lærte seg å spille henholdsvis gitar og banjo. 2. mai 1945 begynte Ralphs militærtjeneste, som varte et år. I mellomtiden ble Carter med i gruppen Roy Sykes and the Blue Ridge Mountain Boys. I 1946 startet brødrene sitt eget band, The Lazy Ramblers – et kortvarig fenomen.

Innmarsjen på bluegrass-scenen og forholdet til Bill Monroe
-----------------------------------------------------------

Brødreduoer hadde vært på moten i 1930-årene, men interessen for dem var på retur mot slutten av tiåret. Det var derfor Bill Monroe, «gudfaren av bluegrass», hadde funnet ut at han trengte flere medspillere etter at han hadde brutt med broren i 1938. På samme vis trengte Stanley-brødrene derfor forsterkninger, og alt i november 1946 hadde de etablert støttegruppen The Clinch Mountain Boys. Sin første platekontrakt fikk de i 1947 med det lille selskapet Rich-R-Tone – faktisk et av de første eksempler på indiemusikk. Instrumenteringen var som hos Bill Monroe og ble en etablert standard i bluegrass. Carter og Ralph Stanley spilte henholdsvis gitar og banjo, Darren "Pee Wee" Lambert mandolin, Ray Lambert (ikke i slekt med "Pee Wee") kontrabass, og Leslie Keith fele. De opptrådte i forskjellige radiostasjoner. Gruppen ble svært populær lokalt, og konsertene deres trakk fulle hus.

Til å begynne med var Stanley-brødrenes beundring av Bill Monroe slett ikke gjensidig. Brødrenes bestemte seg for å få spilt inn «Molly and Tenbrooks» etter å ha hørt Monroe og hans gruppe fremføre denne oldtime-melodien i Opry. De var neppe klar over at Monroe hadde lignende planer, og deres versjon utkom før Monroes på Columbia. Da Stanley-brødrene så skiftet selskap til Columbia, surnet Monroe til og byttet selskap til Decca. Han mente brødrene hadde stjålet «hans» musikk. For øvrig hadde Stanley-brødrene for vane stadig å skifte plateselskap.
  
       Snart ble Monroe og Stanley-brødrene gode venner, langt utover det kollegiale forholdet som ofte hersker mellom musikere. Sommeren 1951, da Ralph tok en kort pause fra musikken for å finne seg annet arbeid, ble Carter medspiller hos Monroe. En stund var det tilmed snakk om å slå seg sammen. Det ble aldri realisert. Kort etter, da brødrene hadde gjenopprettet sin egen gruppe, ble brødrene og "Pee Wee" Lambert alvorlig skadet i en bilulykke. Noe senere ble Monroe selv rammet av stygg trafikk – og lå på sykehus i flere måneder. Men vennskapet mellom Monroe og Stanley-brødrene varte livet ut.

"Stanley Sound"
---------------

Stanley Brothers' medspiller "Pee Wee" Lambert er av og til – med sin tenor og mandolin – kalt en «Bill Monroe-klon». Han er tilmed kalt «mer Monroe enn Monroe selv». Og til å begynne med bestod gruppens repertoar for en stor del av melodier som Monroe allerede hadde fått utgitt eller iallfall fremført i Opry (Monroe komponerte få sanger de første årene; for øvrig så han gjerne at andre musikere fremførte hans komposisjoner). Men de forstod snart at det ikke var tilstrekkelig. De begynte å komponere sine egne sanger, eller bluegrasset oldtime-, country- og gospelsanger som ikke stod på Monroes repertoar.
  
       Gruppen utviklet en "Stanley Sound", som skilte seg tydelig fra "Monroe Sound" (betegnelsen *bluegrass* kom i bruk noe senere, mot slutten av 1950-årene). Sangen var preget av Carters baryton og Ralphs tenor – ofte supplert med en tredjemann for å komplettere harmoniene (koringen), som er typiske for bluegrass. Til å begynne med spilte Ralph Stanley banjo med to fingre, i «clawhammer»-stil. I 1948 la han om til en trefingerstil som fantes hos Snuffie Jenkins og andre fra 1930-årene eller før, men som innen tidlig bluegrass var blitt perfeksjonert av Earl Scruggs og Don Reno. 
Men i motsetning til de fleste bluegrass-musikere gav han aldri slipp på «clawhammer»-stilen. I 2008 utgav Rebel Records samle-CD-en "Old-Time Pickin': A Clawhammer Banjo Collection", med 18 Ralph-innspillinger.

Gary Raid har kalt "Stanley Sound" noe av det mest gripende innen bluegrass, med et sterkt emosjonelt preg.. Høyt tempo, med en energisk og nærmest eksplosiv fremføring som ofte forekom hos Bill Monroe, var ikke typisk for gruppen. Harmoniene deres er beskrevet som «gjennomtrengende, sørgmodiger», f.eks. i "A Vision of Mother," "The White Dove," "The Drunkard's Hell," "The Fields Have Turned Brown," "The Lonesome River" og "A Life of Sorrow". Andre sørgelige sanger på repertoaret var oldtime-melodien "I'm a Man of Constant Sorrow", som brødrene i sin barndom hadde lært av faren – og Bill Monroes "The little Girl and the dreadful Snake". Ralph var blant de bluegrassmusikerne som ikke egentlig likte betegnelsen «bluegrass» om sin musikk. Han foretrakk å kalle musikken deres "...old-time, mountain style, what they call 'bluegrass' music". Stanley Brothers er regnet som den mest konservative av de tidlige bluegrassgruppene, og denne tendensen ble forsterket etter at Carter Stanley døde og Ralph ledet bandet alene.

### Bakgrunnen i baptismen

Enda mer enn f.eks. Monroe-brødrene og andre musikere fra Kentucky vokste Stanley-brødrene opp i det tjukkeste Bibelbeltet, noe som gjerne betydde en fundamentalistisk form for baptisme eller metodisme. Og kanskje enda mer enn Bill Monroe la de vekt på religiøse tekster – i vår tid kalt *gospel bluegrass* eller *gospelgrass*. Både tekstene og sangstilen bar preg av lærdommen fra foreldrene, med opphav i det som i USA kalles primitiv (i betydningen opprinnelig) baptisme. I 1961 utgav de en LP med religiøse tekster. I 1964 spilte de inn "What Would You Give In Exchange For Your Soul", som mer enn noe annet hadde lagt grunnlaget for Charlie og Bill Monroes berømmelse i 1930-årene. I 1967 utgav Rimrock LP-en Gospel Singing As Pure As The Mountain Stream.

Utenom USA
----------

Utover i 1960-årene begynte bluegrass å spire også utenfor USA. I mars 1966 la Stanley Brothers ut på Europa-turné, bl.a. med konsert i Baden-Baden Senere på året utgav Rimrock LP-en Stanley Brothers Goes To Europe. Det tok riktignok noen år før europeiske plateselskaper begynte å utgi deres innspillinger. Først ute var muligens det tyske Collector's Classics (1972).. I 1971 foretok Ralph Stanley og bandet – bror Carter var nå død – en turné i Japan, hvor bluegrass allerede hadde slått dype røtter. Dette året kom også den unge mandolinvirtuosen Ricky Skaggs med i gruppen.

Slutten for Stanley Brothers – og en ny begynnelse
--------------------------------------------------

### Bill Monroe ved kisten

I desember 1966 gjorde Bill Monroe noe han kanskje ikke hadde gjort på mer enn ti år: Han avbrøt en turné. Carter Stanley hadde lenge vært syk, og 1. desember døde han av indre blødninger. Monroe fant seg et fly og satte kursen mot Virginia, hvor Carter skulle begraves. Ved kisten sang han "Swing Love, Sweet Chariot" og sa så "We'll meet again". Carter Stanley ble bare 41 år. Alkoholen hadde knekket ham. På den måten ble han sin generasjons Charlie Poole.

Brorens tragiske død betydde på ingen måtte slutten på Ralph Stanleys karriere som musiker – bare slutten på begynnelsen. I 1976 ble han æresdoktor ved Lincoln Memorial University in Harrogate, Tennessee, herav tittelen Dr. Ralph Stanley. I 1992 fikk The Stanley Brothers International Bluegrass Music Hall of Honor.
  
       Ralph Stanley og hans gamle venn Bill Monroe spilte sammen en rekke ganger. I 1996 – 30 år etter brorens død – stod Ralph ved den avdøde vennens kiste, hvor han sang "Swing Love, Sweet Chariot" og sa så "We'll meet again".

### Nye triumfer

Ennå i 20 år kunne Ralph Stanleys tenor og banjospill – supplert med nye medspillere, bl.a. i The Clinch Mountain Boys – oppleves på forskjellige scener over hele USA. Faktisk høstet han noen av sine største triumfer i denne perioden. I 2000, 61 år etter at han første gang hørte Monroe spille i Grand Ole Opry, ble han selv medlem. Samme år nådde musikken hans et nytt publikum i den umåtelig populære filmen O Brother, Where Art Thou?. I 2002 fikk han en Grammy-pris og en Living Legend Award.
  
       23 år etter bror Carters død gjorde sønnen Ralph II sin første innsats på en plateinnspilling – som sanger og gitarist. I tillegg til ham og sønnesønnen Nathan opptrådte Ralph Stanley med en rekke andre av tidens mest populære artister innen bluegrass, country, gospel og folk. I 1977 hadde Ralph trommet sammet et veritabelt storband på sin bluegrassfestival i Virginia. På scenen stod 21 musikere, deriblant Bill Monroe og den berømte felespilleren Kenny Baker. Ralph sang og koret ofte med kvinnelige sangere og musikere som Alison Krauss, Joan Baez, Patty Loveless og Emmylou Harris.

Arven
-----

Alt i 1947 fikk The Stanley Brothers sine første etterlignere – Jim & Jesse McReynolds, som vokste opp ikke langt fra de litt eldre Stanley-brødrene. De stod frem på bluegrass-scenen med støttegruppen The Virginia Boys. Som Stanley Brothers utviklet Jim & Jesse likevel sin egen stil. Den brakte dem i 1964 inn i Opry.
  
        Den gamle Ralph rakk å oppleve at sønnesønn Nathan i 2014 mottok en "Bluegrass Album of the Year"-utmerkelse av Gospel Music Association for sitt album Every Mile. Etter Ralphs død fortsatte Ralph II i spissen for The Clinch Mountain Boys.. Den har nå (2021) gått inn i sitt 75. år som gruppe og er dermed en av de lengstlevende grupper innen populærmusikk. Også Nathan sang med denne gruppen.

Diskografi
----------

|  |  |  |  |
| --- | --- | --- | --- |
| **Year** | **Title** | **Label** | **Number** |
| 1947 | "Mother No Longer Awaits Me at Home" / "The Girl Behind the Bar" | Rich-R-Tone | 420 |
| 1948 | "Little Maggie" / "The Little Glass of Wine" | Rich-R-Tone | 423 |
| 1948 | "The Rambler's Blues" / "Molly and Tenbrooks" | Rich-R-Tone | 418 |
| 1949 | "The Jealous Lover" / "Our Darling's Gone" | Rich-R-Tone | 435 |
| 1949 | "The White Dove" / "Gathering Flowers for the Master's Bouquet" | Columbia | 20577 |
| 1949 | "Little Glass of Wine" / "Let Me Be Your Friend" | Columbia | 20590 |
| 1949 | "The Angels are Singing (in Heaven Tonight)" / "It's Never Too Late" | Columbia | 20617 |
| 1949 | "A Vision of Mother" / "Have You Someone (in Heaven Awaiting)" | Columbia | 20647 |
| 1950 | "The Old Home" / "The Fields Have Turned Brown" | Columbia | 20667 |
| 1950 | "Death is Only a Dream" / "I Can Tell You the Time" | Rich-R-Tone | 466 |
| 1950 | "I Love No One But You" / "Too Late to Cry" | Columbia | 20697 |
| 1950 | "We'll Be Sweethearts in Heaven" / "The Drunkard's Hell" | Columbia | 20735 |
| 1950 | "Hey! Hey! Hey!" / "Pretty Polly" | Columbia | 20770 |
| 1951 | "The Lonesome River" / "I'm a Man of Constant Sorrow" | Columbia | 20816 |
| 1952 | "Sweetest Love" / "The Wandering Boy" | Columbia | 20953 |
| 1952 | "Little Girl and the Dreadful Snake" / "Are You Waiting Just for Me?" | Rich-R-Tone | 1055 |
| 1952 | "Little Glass of Wine" / "Little Birdie" | Rich-R-Tone | 1056 |
| 1953 | "This Weary Heart You Stole Away" / "I'm Lonesome Without You" | Mercury | 70217 |
| 1953 | "Say Won't You Be Mine" / "Our Last Goodbye" | Mercury | 70270 |
| 1954 | "I Long to See the Old Folks" / "A Voice from on High" | Mercury | 70340 |
| 1954 | "Memories of Mother" / "Could You Love Me One More Time" | Mercury | 70400 |
| 1954 | "Poison Lies" / "Dickson County Breakdown" | Mercury | 70437-X45 |
| 1954 | "Blue Moon of Kentucky" / "I Just Got Wise" | Mercury | 70453-X45 |
| 1954 | "Calling from Heaven" / "Harbor of Love" | Mercury | 70483-X45 |
| 1955 | "Hard Times" / "I Worship You" | Mercury | 70546-X45 |
| 1955 | "So Blue" / "You'd Better Get Right" | Mercury | 70612-X45 |
| 1955 | "Lonesome and Blue" / "Orange Blossom Special" | Mercury | 70663-X45 |
| 1955 | "I Hear My Savior Calling" / "Just a Little Talk with Jesus" | Mercury | 70718-X45 |
| 1956 | "Nobody's Love Is like Mine"/ "Big Tilda" | Mercury | 70789-X45 |
| 1956 | "Baby Girl" / "Say You'll Take Me Back" | Mercury | 70886-X45 |
| 1957 | "I'm Lost, I'll Never Find the Way" / "The Flood" | Mercury | 71064-X45 |
| 1957 | "Fling Ding" / "Loving You Too Well" | Mercury | 71207-X45 |
| 1958 | "She's More to Be Pitied" / "Train 45" | King | 5155 |
| 1958 | "Midnight Ramble" / "Love Me Darling Just Tonight" | King | 5165 |
| 1959 | "Keep a Memory" / "Mastertone March" | King | 5180 |
| 1959 | "How Can We Thank Him" / "That Home Far Away" | King | 5197 |
| 1959 | "The Memory of Your Smile" / "Suwanee River Hoedown" | King | 5210 |
| 1959 | "The White Dove" / "Mother's Footsteps Guide Me On" | King | 5233 |

### Album (US)

|  |  |  |  |  |
| --- | --- | --- | --- | --- |
| **Year** | **Title** | **Label** | **Number** | **Notes** |
| 1958 | *Country Pickin' and Singin'* | Mercury | MG-20349 |  |
| 1959 | *Stanley Brothers & The Clinch Mountain Boys* | King | 615 |  |
| 1959 | *Hymns and Sacred Songs* | King | 645 |  |
| 1959 | *Mountain Song Favorites Featuring 5 String Banjo* | Starday | SLP 106 | reissued 1964 as Nashville NLP-2014 |
| 1960 | *Sacred Songs from the Hills* | Starday | SLP-122 |  |
| 1960 | *The Stanley Brothers Sing Everybody's Country Favorites* | King | 690 |  |
| 1960 | *For the Good People: Sacred Songs* | King | 698 |  |
| 1961 | *The Stanley's In Person* | King | 719 | Stereo |
| 1961 | *Stanley Brothers Live at Antioch College - 1960* | Vintage | ZK 002 | limited edition of 500 |
| 1961 | *Sing the Songs They Like Best* | King | 772 |  |
| 1961 | *The Stanley Brothers* | Harmony | HL-7291 | recorded in 1949 |
| 1961 | *Old Country Church* | Gusto | 0084 |  |
| 1962 | *Award Winners at the Folk Song Festival* | King | 791 | live |
| 1962 | *Good Old Camp Meeting Songs* | King | 805 |  |
| 1962 | *The Mountain Music Sound of the Stanley Brothers* | Starday | SLP-201 |  |
| 1962 | *Old Time Camp Meeting* | King | 750 |  |
| 1963 | *Folk Concert from the Heart of America* | King | 834 | reissued as Hollywood HT-248, *Just Because* |
| 1963 | *The Country Folk Music Spotlight* | King | 864 |  |
| 1963 | *The World's Finest Five String Banjo* | King | 872 | alternate title: *Banjo in the Hills* |
| 1963 | *Hard Times* | Mercury | MG 20884 | SR 60884 stereo |
| 1964 | *Hymns of the Cross* | King | 918 | with George Shuffler |
| 1965 | *The Remarkable Stanley Brothers Play and Sing Bluegrass Songs for You* | King | 924 |  |
| 1965 | *Songs of Mother and Home* | Wango | LP 106 | reissued 1973 as County 738 |
| 1966 | *The Stanley Brothers: Their Original Recordings* | Melodeon | MLP 7322 | 1947 Rich-R-Tone sessions, recorded in Bristol, Tennessee |
| 1966 | *A Collection of Original Gospel & Sacred Songs* | King | 963 | original title: *The Greatest Country and Western Show On Earth* |
| 1966 | *Jacob's Vision* | Starday | SLP-384 |  |
| 1966 | *The Stanley Brothers Goes to Europe* | Rimrock | RLP 200 |  |
| 1966 | *The Angels are Singing* | Harmony | HL 7377 | HS 11177 stereo |
| 1966 | *Carter & Ralph* | Starday | NLP-2037 |  |
| 1966 | *John's Gospel Quartet* | Wango | LP 103 | reissued 1977 as County 753 |
| 1966 | *John's Country Quartet* | Wango | LP 104 | reissued 1973 as County 739 |
| 1966 | *John's Gospel Quartet* | Wango | LP 105 | reissued 1976 as County 754 |
| 1966 | *Bluegrass Gospel Favorites* | Cabin Creek | 203 |  |
| 1967 | *Stanley Brothers Sing the Best-Loved Sacred Songs of Carter Stanley* | King | 1013 |  |
| 1967 | *An Empty Mansion: In Memory of Carter Stanley* | Rimrock | RLP 153 | reissued 1978 as Old Homestead 118 |
| 1967 | *A Beautiful Life* | Rimrock | RLP 200 | reissued 1978 as Old Homestead 119 |
| 1967 | *Gospel Singing as Pure as the Mountain Stream* | Rimrock | RLP 200 |  |
| 1969 | *How Far to Little Rock* | King | KLP-1046 |  |
| 1970 | *Sweeter Than the Flowers* | Nashville | NLP-2078 | also NA7-2046-2 |
| 1970 | *The Legendary Stanley Brothers, Recorded Live* | Rebel | SLP 1487 |  |
| 1970 | *The Legendary Stanley Brothers, Recorded Live, Vol 2* | Rebel | SLP 1495 |  |
| 1971 | *Together for the Last Time* | Lisa Joy | 10329 | recorded live in 1956 and 1966, reissued 1972 as Rebel SLP 1512 |
| 1972 | *On Radio: Great 1960 Radio Shows* | Rebel | 1115 | recorded in Live Oak, Florida |
| 1972 | *Stanley Brothers - Together for the Last Time* | Rebel | SLP-1512 |  |
| 1973 | *Stanley Brothers of Virginia* | County | 739 |  |
| 1976 | *Stanley Brothers on the Air* | Wango | 115 |  |
| 1980 | *Columbia Sessions Vol. 1* | Rounder | SS-09 |  |
| 1980 | *Columbia Sessions Vol. 2* | Rounder | SS-10 |  |
| 1984 | *On Radio Vol. 1* | County | 780 |  |
| 1984 | *On Radio Vol. 2* | County | 781 |  |
| 1984 | *Starday Sessions* | County | 106/107 |  |
| 1988 | *The Stanley Brothers on WCYB Bristol Farm & Fun Time* | Rebel | 855 | recorded 1947 |
| 1994 | *Clinch Mountain Bluegrass* | Vanguard | 77018-2 | live, Newport Folk Festival, 1959 and 1964 |
| 1997 | *Earliest Recordings* | Rich-R-Tone | 6004 | recorded 1947-1952 |
| 2004 | *An Evening Long Ago* | Columbia Legacy | CK-86747 | recorded in Bristol, VA, March 1956 |
| 2004 | *The Last Show of the Stanley Brothers: Brown County Jamboree* | Stanleytone |  | recorded in Bean Blossom, IN, October 16, 1966 |

### Video

|  |  |  |  |  |
| --- | --- | --- | --- | --- |
| **Year** | **Title** | **Label** | **Number** | **Notes** |
| 2005 | *Rainbow Quest: The Stanley Brothers and Doc Watson* | Shanachie | 605 | DVD, season 1, episode 18, 1965 |

Charted singles
---------------

| Year | Single | US Country |
| --- | --- | --- |
| 1960 | "How Far to Little Rock" | 17 |

Referanser
----------

1. 1 2
2. ↑  Signaturen swampstumper i Mandolin Cafe,
3. ↑  V. Rosenberg 1985/2005, s. 109
4. ↑  «Arkivert kopi». Arkivert fra originalen 18. august 2018. Besøkt 18. august 2018.
5. ↑  «Arkivert kopi». Arkivert fra originalen 17. august 2018. Besøkt 17. august 2018.
6. ↑
7. ↑
8. ↑
9. ↑
10. ↑  «Arkivert kopi» (PDF). Arkivert fra originalen (PDF) 3. april 2016. Besøkt 17. august 2018.
11. ↑  Smith 2000, s. 205
12. ↑
13. ↑  «Arkivert kopi». Arkivert fra originalen 17. august 2018. Besøkt 17. august 2018.
14. ↑
15. ↑
16. ↑  Pennell, Charley (10. november 2009). «Blue Grass Singles by Artist». *Discography of Bluegrass Sound Recordings, 1942 -*. ibiblio. Besøkt 11. mai 2010.
17. ↑  Abrams, Steven (2. september 2009). «COLUMBIA (Microphone label, USA) 20500 - 21000 Numerical Listing». *The Online Discographical Project*. Besøkt 28. januar 2010.
18. ↑  Abrams, Steven (28. oktober 2009). «Mercury Numerical Listing - 70000 Series». *The Online Discographical Project*. Besøkt 28. januar 2010.
19. ↑  Edwards, David; Callahan, Mike (10. januar 1998). «King/Federal/DeLuxe Story». *Album Discographies*. Both Sides Now Publications. Besøkt 28. januar 2010.
20. ↑  Pennell, Charley (10. januar 1998). «Blue Grass LPs by Artist». *Discography of Bluegrass Sound Recordings, 1942 -*. ibiblio. Besøkt 28. januar 2010.
21. ↑  Praguefrank (15. mars 2009). «Stanley Brothers». *Praguefrank's Country Music Discographies*. Besøkt 29. januar 2010.
22. ↑  Lambert, Gerard "Rocky" (5. april 2007). «Stanley Brothers». *Discographie Rock 'N' Country* **(fransk)**. Besøkt 28. desember 2009.

Kilder
------

* Neil v. Rosenberg 1985: Bluegrass: A History’ University of Illinois Press. ISBN 0-252-00265-2
* Richard D. Smith (2000). "Can’t You Hear Me Callin’: The Life of Bill Monroe, Father of Bluegrass." Little, Brown and Company. ISBN 0-316-80381-2.

Eksterne lenker
---------------

* (en) The Stanley Brothers – kategori av bilder, video eller lyd på Commons Rediger på Wikidata
* (en) The Stanley Brothers på Apple Music Rediger på Wikidata

* (en) The Stanley Brothers på Discogs Rediger på Wikidata

* (en) The Stanley Brothers på MusicBrainz Rediger på Wikidata

* (en) The Stanley Brothers på Spotify Rediger på Wikidata

* (en) The Stanley Brothers på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** BIBSYS **·** VIAF **·** GND **·** LCCN **·** BNF **·** BNF (data) **·** MusicBrainz **·** Discogs **·** AllMusic
 |